stanford-oval/wikipedia huggingface dataset:
Hell or High Water

| Hell or High Water |
| --- | --- |

Ohjaaja:  David Mackenzie
Käsikirjoittaja:  Taylor Sheridan
Tuottaja:   Sidney Kimmel  Peter Berg  Carla Hacken  Julie Yorn  Gigi Pritzker  Rachel Shane 
Säveltäjä:   Nick Cave  Warren Ellis 
Kuvaaja:  Giles Nuttgens
Leikkaaja:  Jake Roberts
Pääosat:   Jeff Bridges  Chris Pine  Ben Foster  Gil Birmingham 
Valmistustiedot
Valmistusmaa:  Yhdysvallat
Tuotantoyhtiö:   Sidney Kimmel Entertainment  OddLot Entertainment  Film 44  LBI Entertainment  CBS Films  Lionsgate 
Levittäjä:  Netflix
Ensi-ilta:   2016-05-1616. toukokuuta 2016 (Cannes)  2016-08-1212. elokuuta 2016 (Yhdysvallat)  
Kesto:  102 minuuttia
Alkuperäiskieli:  englanti
Budjetti:  12 miljoonaa dollaria
Aiheesta muualla
IMDb
AllMovie
Infobox OKNimi-testi OK: 
Hell or High Water on vuonna 2016 ensi-iltansa saanut yhdysvaltalainen neo-western- ja rikoselokuva, jonka on ohjannut David Mackenzie ja käsikirjoittanut Taylor Sheridan. Elokuva kertoo kahdesta veljeksestä, jotka tekevät pankkiryöstöjä pelastaakseen perheensä maatilan. Sen pääosissa ovat Chris Pine, Ben Foster ja Jeff Bridges.
Hell or High Water sai ensi-iltansa Cannesin elokuvajuhlilla 16. toukokuuta 2016. Yhdysvalloissa se sai ensi-iltansa 12. elokuuta 2016. Elokuva sai neljä Oscar-ehdokkuutta vuoden 2017 gaalassa parhaasta elokuvasta, miessivuosasta (Bridges), alkuperäisestä käsikirjoituksesta ja leikkauksesta.
Rooleissa

| 0 | 1 | 2 |
| --- | --- | --- |
|  Jeff Bridges   | … |  Marcus Hamilton   |
|  Chris Pine   | … |  Toby Howard   |
|  Ben Foster   | … |  Tanner Howard   |
|  Gil Birmingham   | … |  Alberto Parker   |
|  Marin Ireland   | … |  Debbie Howard   |
|  Katy Mixon   | … |  Jenny Ann   |
|  Dale Dickey   | … |  Elsie   |
|  Kevin Rankin   | … |  Billy Rayburn   |
|  Melanie Papalia  | … |  Emily   |
|  John Paul Howard     | … |  Justin Howard   |
|  Christopher W. Garcia  | … |  Randy Howard   |
|  Margaret Bowman      | … |  tarjoilija   |
Vastaanotto

Hell or High Water sai erinomaisen vastaanoton kriitikoilta. Rotten Tomatoes -sivustolla 98 % kriitikoista antoi sille myönteisen arvostelun. Tulos perustuu 204 arvosteluun. Metacriticissä se sai 88/100 pistettä perustuen 45 arvosteluun.
Aiheesta muualla

Hell or High Water Internet Movie Databasessa (englanniksi)
Hell or High Water Rotten Tomatoesissa. (englanniksi)
Hell or High Water Metacriticissä. (englanniksi)
Hikkaduwa

| Hikkaduwa |
| --- | --- |
 Hikkaduwa
 Koordinaatit: 6°8′50″N, 80°6′37″E 
Valtio:  Sri Lanka
Infobox OKVirheellinen NIMI-arvo: 
Hikkaduwa on kylä Sri Lankan lounaisrannikolla 100 kilometriä etelään Sri Lankan pääkaupungista, Colombosta.
Vuonna 2004 iskeneen tsunamin vaikutukset veivät monelta srilankalaiselta ammatin, joten valtio kustansi elinkeinonsa menettäneille ihmisille ompelukoneita. Tästä syystä Hikkaduwassa on todella paljon räätäleitä, jotka ovat erikoistuneet tekemään turisteille mittatilaustöinä erityisesti surffishortseja ja t-paitoja.
Sijainti

Hikkaduwa sijaitsee Gallen ja Colombon välisen Galle Roadin varrella. Kukoistavan turismin vuoksi Hikkaduwan kylään on liitetty lähikylät neljän kilometrin säteellä kylästä, mikä on entisestään ruuhkauttanut sen läpi kulkevan Galle Roadin liikennettä. Kylässä on rautatieasema.
Ilmasto

Kaakkois-Aasian monsuunikausi kestää toukokuusta marraskuuhun. Vuonna 2004 tsunami tuhosi Hikkaduwan suurelta osin.
Matkailu

Hikkaduwa on reppumatkailijoiden suosima surffikylä. Tien varrella sijaitsevien paikallisten kauppojen kiertely on vaikeaa liikenteen vuoksi, joten varsinaiset shoppailumahdollisuudet Hikkaduwassa ovat vähäiset. Monsuunikauden ajaksi monet Hikkaduwan paikalliset hotellit, ravintolat sekä kaupat sulkevat ovensa. Surffauksen lisäksi Hikkaduwan rannoilla on loistavat mahdollisuudet myös sukellukseen, snorklaukseen sekä kalastukseen, minkä takia se on erityisesti nuorten suosima matkakohde. Eri aktiviteettien ohella Hikkaduwan rantaravintolat tarjoavat matkaajille tuoreita kalaruokia ja vilkkaan yöelämän.
Aiheesta muualla

Kuvia tai muita tiedostoja aiheesta Hikkaduwa Wikimedia Commonsissa
Hikkaduwan ranta
Hollywood Foreign Press Association

Hollywood Foreign Press Association:in rakennus Los Angelesissa
Hollywood Foreign Press Association (HFPA) on yhdistys jonka jäsenistö koostuu päätoimisista toimittajista, jotka raportoivat Yhdysvaltain elokuvateollisuudesta eri sanoma- ja aikakauslehdissä Euroopassa, Aasiassa, Australiassa ja Latinalaisessa Amerikassa. Yhdistyksen 90 jäsentä, kolme uusjäsentä, kuusi ainaisjäsentä ja kaksi liitännäisjäsentä edustavat vähintään 55 maata ja yhteensä yli 250 miljoonaa lukijaa. Yhdistys on parhaiten tunnettu sen vuotuisesta Golden Globe Awards -gaalasta, joka järjestetään vuosittain tammikuussa Los Angelesissa, Kaliforniassa.
Historia

Yhdistyksen  perustivat 1940-luvun alussa joukko Los Angelesissa asuvia ulkomaalaisia toimittajia, jotka yrittivät saada lisää vaikutusvaltaa studioiden suhteen ja helpottaa elokuvatähtien haastattelumahdollisuuksia.
HFPA jäsenyys

Jäsenkokoukset pidetään kuukausittain. Yhdistyksen virkailijat ja johtajat valitaan vuosittain. Yhdistys ottaa enintään viisi toimittajaa yhdistyksen uusiksi jäseniksi vuosittain. Kaikki jäsenet ovat akkreditoituneet Motion Picture Association of America (MPAA) järjestöön ja ovat velvoitettuja toimittamaan näytteitä tekemistään kirjoituksista oikeuttaakseen jäsenyytensä.
Jäsenyyden edellytykset ovat pysyvä asuminen Etelä-Kaliforniassa ja vähintään neljä julkaistua artikkelia vuodessa. Yhdistys ei määrittele niitä julkaisuja, joiden perusteella jäsenyys arvioidaan.
Suomalaiset jäsenet

Yhdistyksessä on kaksi suomalaisjäsentä, Erkki Kanto ja Kirpi Uimonen Ballesteros.
Aiheesta muualla

Virallinen kotisivu (englanniksi)
Hugo Backmansson – taiteilija, upseeri ja seikkailija

| Hugo Backmansson Taiteilija, upseeri ja seikkailija> Hugo Backmansson Konstnär, officer och äventyrare |
| --- | --- |
 Hugo Backmansson:Arabiskt tält bredvid Emsallahs (böneplats) stadsport
Alkuperäisteos
Kirjailija:  Tom Backmansson Marie-Sofie Lundström Tutta Palin Marju Rönkkö
Kansitaiteilija:  Hugo Backmansson (kannen maalaus)
Kieli:  ruotsi
Genre:  elämäkerta
Kustantaja:  Svenska Litteratursällskapet i Finland
Julkaistu:  2010
Sivumäärä:  239
ISBN:  978-951-583-207-8
Suomennos
Suomentaja:  Iiro Kuuranne Jaana Iso-Markku Kari Kotkavaara
Kustantaja:  Otava
Julkaistu:  2010
Sivumäärä:  239
ISBN:  978-951-1-24607-7
Löydä lisää kirjojaKirjallisuuden teemasivulta
Hugo Backmansson – taiteilija, upseeri ja seikkailija (ruots. Hugo Backmansson – konstnär, officer och äventyrare) on elämäkertateos suomalaisesta taidemaalarista Hugo Backmanssonista. Teoksen kirjoittajat ovat Backmanssonin pojanpoika Tom Backmansson sekä Marie-Sofie Lundström, Tutta Palin ja Marju Rönkkö. Teoksen julkaisi Svenska Litteratursällskapet i Finland ruotsiksi vuonna 2010. Suomennoksen julkaisi Otava samana vuonna. Teos liittyi Söderlångvikin kartanossa Kemiönsaarella ja Amos Andersonin taidemuseossa Helsingissä vuosina 2010–2011 pidettyyn Backmanssonin taiteen näyttelyyn ja se kuuluu Amos Andersonin taidemuseon julkaisusarjaan.
Teos sisältää kirjoittajilta artikkelita, joista ensimmäinen on Tom Backmanssonin laatima elämäkertakuvaus. Muut kolme käsittelevät Backmanssonia taiteilijana: taistelumaalarina, Pohjois-Afrikan kuvaajana ja muotokuvamaalarina.
Aiheesta muualla

Teos kustantajan sivustolla (Arkistoitu – Internet Archive)
Hujanen

Hujanen on muun muassa seuraavien suomalaisten henkilöiden sukunimi:
Jaana Hujanen (s. 1966), viestintätieteilijä ja journalistiikan professori
Oona Hujanen (s. 1994), aitajuoksija
Touko Hujanen (s. 1986), valokuvaaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hopeahohtotetra

| Hopeahohtotetra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Ylälahko::  Ostariophysi
Lahko::  Tetrakalat Characiformes
Heimo::  Tetrat Characidae
Alaheimo::  Pikkutetrat Tetragonopterinae
Suku::  Tetragonopterus
Laji::  argenteus
Kaksiosainen nimi
 Tetragonopterus argenteus  Cuvier, 1816 
Katso myös
   Hopeahohtotetra Commonsissa 
Infobox OKNimi-testi OK: 
Hopeahohtotetra (Tetragonopterus argenteus) on tetrojen (Characidae) heimoon kuuluva makeissa ja trooppisissa vesissä elävä kalalaji, jota pidetään myös akvaariossa.
Hopeahohtotetra kasvaa yleensä noin 7–8 senttimetrin mittaiseksi ja korkeintaan 11,2 senttimetrin mittaiseksi. Väriltään hopeahohtotetra on hopeanharmaa. Rinta- ja peräevä ovat kirkkaanpunaiset. Pyrstössä on musta täplä.
Hopeahohtotetraa tavataan Amazon-joen altaalta Argentiinasta, Brasiliasta, Paraguaysta, Perusta ja Uruguaysta. Se on lihansyöjä. Laji elää 22–27 asteen lämpöisissä vesissä.
Hugo Banzer

| Hugo Banzer Suárez |
| --- | --- |
 Hugo Banzer Suárez vuonna 1971.
Bolivian 62. presidentti
 21. elokuuta 1971 – 21. heinäkuuta 1978  
Edeltäjä:  Juan José Torres
Seuraaja:  Juan Pereda Asbún
Bolivian 75. presidentti
 6. elokuuta 1997 – 7. elokuuta 2001  
Edeltäjä:  Gonzalo Sánchez de Lozada
Seuraaja:  Jorge Quiroga Ramírez
Henkilötiedot
Syntynyt: 10. toukokuuta 1926 Concepción, Bolivia
Kuollut: 5. toukokuuta 2002 (75 vuotta) Santa Cruz de la Sierra, Bolivia
Puoliso:  Yolanda Prada
Tiedot
Puolue:  Acción Democrática Nacionalista – ADN
 Nimikirjoitus
Kenraali Hugo Banzer Suárez (10. toukokuuta 1926 – 5. toukokuuta 2002) oli Bolivian johtaja kahteen otteeseen. Hän kaappasi vallan 22. elokuuta 1971 kukistettuaan presidentti Torresin, johti maata 21. heinäkuuta 1978 asti ja valittiin uudelleen vaaleilla presidentinvirkaan, jota hän hoiti 6. elokuuta 1997 – 7. elokuuta 2001.
Banzer kävi sotakouluja Boliviassa, Argentiinassa, Brasiliassa ja Yhdysvalloissa Fort Hoodissa ja School of the Americasissa Panamassa. Hänet ylennettiin everstiksi 1961 ja nimitettiin kolme vuotta myöhemmin ystävänsä, kenraali René Barrientos Ortuñoin hallitukseen opetusministeriksi. Lokakuussa 1970 hän osallistui oikeistolaiseen kaappaukseen, joka syrjäytti kenraali Alfredo Ovando Candían, mutta Banzerin troikan syrjäytti heti kenraali Juan José Torres Gonzálezin vasemmistolainen vastavallankaappaus. Banzer pakeni ulkomaille.
18. elokuuta 1971 hän järjesti kapinan Santa Cruz de la Sierrassa, jossa hänellä oli paljon tukijoita, ja sai La Pazin haltuunsa. Banzer sai täyden vallan 22. elokuuta kolmen miehen sotilasjuntan johdossa. Hän hallitsi maata seuraavat seitsemän vuotta armeijan kenraalina ja presidenttinä.
Kyllästyneenä protesteihin Banzer kielsi 1974 vasemmistopuolueet, ammattiliiton Central Obrera Boliviana ja sulki yliopistot. Banzerin hallinnon, banzeraton aikana tuhansia bolivialaisia pakeni ulkomaille, 3000 pidätettiin ja 200 tapettiin, mm. osana Operación Cóndoria. Banzer syrjäytettiin 1978.
Banzer valittiin monen yrittämän jälkeen uudelleen demokraattisesti presidentiksi 1997, vuonna 1978 perustamansa oikeistolaisen ADN-puolueen (Acción Democrática Nacionalista) ehdokkaana. Vuonna 1985 hän hävisi vaalit toisella kierroksella. Hän yritti presidentiksi myös 1979, 1989 ja 1993.
Banzerin hallintoa arvosteltiin korruptiosta ja nepotismista. Hän sai kansainvälistä arvostusta kokaiinin vastaisesta työstä. Virkakaudellaan hän aloitti yhteistyössä Yhdysvaltain kanssa ohjelman (Dignity Plan) kokapensaiden hävittämiseksi osana huumeiden vastaista taistelua. Vuonna 2001 hänellä havaittiin keuhkosyöpä. Hän erosi virallisesti 7. elokuuta 2001, ja hänen varapresidenttinsä Jorge Quiroga ryhtyi hoitamaan presidentinvirkaa. Banzer kuoli 5. toukokuuta 2002.
Aiheesta muualla

biografia (Arkistoitu – Internet Archive) (CIDOB) (espanjaksi)
Hollow Empty Void

| Hollow Empty Void Beneath |
| --- | --- | --- |

EP-levyn tiedot
 Äänitetty : Fossland Studio, Hafnarfjörður, Islanti
 Julkaistu: 13. helmikuuta 2010
 Formaatti: CD
 Tyylilaji: extreme metal, death metal
 Kesto: 25.36
 Levy-yhtiö: Mordbrann Musikk
Beneathin muut julkaisut
|   | Hollow Empty Void 2010 | Enslaved by Fear 2012 |
Hollow Empty Void on islantilaisen extreme metal -yhtyeen Beneathin EP-levy. Se julkaistiin 13. helmikuuta 2010 levymerkillä Mordbrann Musikk.
Kappaleet

Oblivious – 4.49
Shadows of Old – 4.18
Wartorn – 2.53
Rebirth – 4.36
Shadows of Old – 4.28 (live)
Rebirth – 4.32 (live)
Kokoonpano

Gísli Sigmundsson – laulu
Unnar Sigurðsson – kitara
Jóhann Ingi Sigurðsson – kitara
Gísli Rúnar Guðmundsson – bassokitara
Ragnar Sverrisson – rummut
+
Jóhann Ingi Sigurðsson – äänittäjä, miksaaja, masteroija
Aiheesta muualla

Hollow Empty Void Discogsissa. (englanniksi)
Albumi Hollow Empty Void Encyclopaedia Metallum -sivustolla (englanniksi)
Hollow Man – mies ilman varjoa

| Hollow Man – mies ilman varjoa> Hollow Man |
| --- | --- |

Ohjaaja:  Paul Verhoeven
Käsikirjoittaja:  Gary Scott Thompson Andrew W. Marlowe
Tuottaja:  Stacy Lumbrezer Alan Marshall Marion Rosenberg
Säveltäjä:  Jerry Goldsmith
Kuvaaja:  Jost Vacano
Leikkaaja:  Mark Goldblatt
Pukusuunnittelija:  Ellen Mirojnick
Pääosat:  Kevin Bacon Elisabeth Shue Josh Brolin
Valmistustiedot
Valmistusmaa:  Yhdysvallat, Saksa
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  2. elokuuta 2000
Kesto:  120 minuuttia
Alkuperäiskieli:  englanti
Seuraaja:  Hollow Man 2
Aiheesta muualla
IMDb 
Elonet
AllMovie
Infobox OKNimi-testi OK: 
Hollow Man – mies ilman varjoa on vuonna 2000 ensi-iltansa saanut tieteis- ja kauhuelokuva. Sen pääosia näyttelevät Kevin Bacon, Elisabeth Shue sekä Josh Brolin. Elokuvan on ohjannut Paul Verhoeven ja sen idea perustuu H. G. Wellsin kirjaan Näkymätön mies. Elokuvan jatko-osa on vuonna 2006 julkaistu Hollow Man - mies ilman varjoa 2.
Juoni

Kevin Bacon näyttelee elokuvassa Sebastien Cainea, tiedemiestä, joka kehittelee Yhdysvaltain asevoimille näkymättömäksi tekevää seerumia entisen tyttöystävänsä (Shue) ja ystävänsä Matt Kensingtonin (Brolin) kanssa. Seerumi toimii eläimillä, mutta Caine valehtelee ihmiskoelautakunnalle ja kokeilee seerumia itseensä. Seerumi näyttää toimivan. Caine nauttii näkymättömyydestään ja käyttää sitä hyväksi raiskaten naapurinsa. Kun alkaa näyttää siltä, että hän ei pysty palautumaan näkyväksi, hänestä tulee vaarallinen hullu, joka yrittää tappaa työtoverinsa.
Näyttelijät

| 0 | 1 | 2 |
| --- | --- | --- |
|  Elisabeth Shue  | … |  Linda McKay   |
|  Kevin Bacon  | … |  Sebastian Caine/Hollow Man   |
|  Josh Brolin  | … |  Matthew Kensington   |
|  Kim Dickens  | … |  Sarah Kennedy   |
|  Greg Grunberg  | … |  Carter Abbey   |
|  Joey Slotnick  | … |  Frank Chase   |
|  Mary Randle  | … |  Janice Walton   |
|  William Devane  | … |  Tohtori Howard Kramer   |
|  Rhona Mitra  | … |  Sebastianin naapuri   |
Aiheesta muualla

Hollow Man – mies ilman varjoa Internet Movie Databasessa (englanniksi)
Hei, täältä tulee Kuha.

| Hei, täältä tulee Kuha>  Kuha. |
| --- | --- | --- |

Studioalbumin tiedot
 Äänitetty : 2002
 Julkaistu: 2003
 Tuottaja(t): Kuha. ja Mungo Mononen
 Tyylilaji: Rock
 Kesto: 66.27
 Levy-yhtiö: Kuhamusiikki Ay
Kuha.:n muut julkaisut
| Kuhakeisarin palatsissa 1998 | Hei, täältä tulee Kuha. 2003 | Telekineettinen testilaboratorio 2005 |
Hei, täältä tulee Kuha. on Kuha.:n vuonna 2003 julkaistu toinen albumi. Levy koostuu neljästä osasta, joista kuuluisin on lähes puolituntinen rock-ooppera Kalifi myy mustaa valoa, joka perustuu erittäin löyhästi Heikki Seppälän samannimiseen romaaniin vuodelta 1945.
Kappaleet

Levyn kappaleet on jaettu neljään kokonaisuuteen
I Isku vasten musiikin kasvoja
Caesarnenäinen merimies - 3.48
Diskoteekki - 3.20
Ravurin loppuelämä - 3.41
Vesiapina Albert - 3.17
Kuhankeittäjä - 3.22
Tohtori Krabola: tehtävä Belgiassa - 2.58
II Kebab Metal
Sepon vatsa - 2.03
Emiliano Zapata ja irstaan lepukkipään metsästäjät - 4.57
Kukkotappelu - 1.04
Hei, täältä tulee Kuha! - 3.38
Ruskea kuriiri - 4.18
Groovy Nights in (A) Alabama - 2.58
III Kalifi myy mustaa valoa
Neptunuksenkuja 13 - 2.07
Tohtori Flang ampuu ohi - 1.11
Kaukaisen idän salaseurat - 2.20
Rotanviiksinen peipingiläinen - 1.25
Tohtori muistelee mestattua kukkoa - 1.18
Haukka ja kippari (tohtori saa uuden annoksen mustaa valoa) - 1.14
Pässinvuoren fakiiri - 1.15
Ansoja viritetään - 1.35
Kalifi ja mandariini - 1.12
Malaijilainen merirosvo - 0.53
Baba-Hassanin "huilunviritys" - 0.53
Neiti Tiiran vaatekomero - 2.36
Kalifin salakammio - 1.55
Kaappikello vain raksutteli (kalifikin on vain mies) - 0.42
Tohtori Flangin käsikirjoitus - 1.59
Naamarit poistetaan - 1.56
IV Rakkaudesta musiikkiin
Love in a Beach - 2.21
Kokoonpano

Ahmed Ahonen – Koskettimet, pandora
Juha Kuha – Laulu
Jonna Mononen – Koskettimet, rummut, erikoistehosteet
Moukari Mononen – Rummut
Pekkala-Pekkala – Basso, SYB, tahdistin
Jeesus Vipunen – Kitara, taustalaulu
Kokoonpano > Vierailevat tähdet

Hauli Mononen – Rummut, myrkytin (kappaleet 4, 5, 13-29)
Mungo Mononen – Laulu, koskettimet, taustalaulu, akustinen kitara, lyömäsoittimet, synteettinen basso
Huljus Ninja-Kekkilä – Klarinetti (4, 5, 29)
Viveka6 – Viulu (4, 5, 29)
Hietaniemen piiri

| Hietaniemen piiri |
| --- | --- |
 Hietaniemen kirkko
 fiHietaniemen piiri 
 66°12′54″N, 23°42′32″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Ylitornion kunta
Piirikoodi:  325018
Väestö
Väkiluku (2022):  670 
Hietaniemen piiri (ruots. Hietaniemi distrikt) sijaitsee Ylitornion kunnassa Ruotsissa. Sen väkiluku on 670  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Ylitornion kunnan piirit
IK Investment Partners

IK Investment Partners (aiemmin Industri Kapital) on ruotsalaista alkuperää oleva eurooppalainen pääomasijoitusyhtiö. Se rahoittaa juuri toimintansa aloittaneita tai taloudellisissa vaikeuksissa olevia yrityksiä, joilla se katsoo olevan mahdollisuuksia menestymiseen.
Björn Savén perusti Industri Kapitalin vuonna 1993. Yhtiön historia alkaa vuodesta 1988, kun S-E Bankenin brittiläinen tytäryhtiö Enskilda Ventures Ltd rahoitti Savénin perustaman Scandinavian Acquisitions Capital Fund (SAC) -rahaston, josta tuli ensimmäinen Pohjoismaihin keskittyvä pääomarahasto.
Ensimmäinen SAC-rahasto (nimettiin Industri Kapitalin perustamisen jälkeen IK 1989 Fundiksi) keräsi noin 100 miljoonaa euroa pääosin sijoittajilta Skandinaviasta. Rahaston ensimmäinen sijoituskohde oli Atlas Copcosta irtautunut ruotsalainen Idesta-yhtiö.
Industri Kapitalin ensimmäinen varsinainen rahasto, IK 1994 Fund, keräsi jo noin 250 miljoonaa euroa. Pohjoismaisten sijoittajien lisäksi mukaan saatiin tuolloin myös institutionaalisia sijoittajia muualta Euroopasta sekä Pohjois-Amerikasta. Rahaston ensimmäinen sijoitus oli KCI Konecranesin hankinta vuonna 1994.
Aiheesta muualla

IK Investment Partners (englanniksi)
Huikun satama

| Huikun satama |
| --- | --- |
 Huikun satamassa sijaitseva tuuliturbiini.
Sijainti
Sijainti:   Hailuoto, Suomi
Koordinaatit:  65°02′17.3″N, 25°03′57.8″E
Yksityiskohtia
Ylläpitäjä:  Hailuodon kunta
Omistaja:  Hailuodon kunta
Tyyppi:  venesatama
Kotisivut
Huikun satama on Hailuodon Huikussa sijaitseva satama. Satamaa ylläpitää, hoitaa ja venepaikkoja vuokraa Hailuodon kunta.
Huikun satamassa on 8 peräpojupaikkaa, 8 aisapaikkaa ja 3 kylkipaikkaa eli yhteensä 19 venepaikkaa sekä veneenlaskuluiska. Väylän syvyys on noin 2 metriä. Satamaan on bussiyhteys, kahvila, kierrätyspiste, opastus ja kioski.
Huikun satamasta liikennöi lautta Hailuodon ja Oulunsalon Riutunkarin välillä.
Hiililläkävely

Mies kävelemässä tulisilla hiilillä Sri Lankassa.
Video hiililläkävelystä.
Hiililläkävely eli tulikävely on tulisilla hiilillä kävelyä paljain jaloin. Alustana voidaan käyttää myös esimerkiksi vulkaanista kiveä tai puuhiiltä.
Hiililläkävelyä tiedetään harjoitetun eri puolilla maailmaa tuhansien vuosien ajan. Se kuuluu edelleenkin intialaisten fakiirien rituaaleihin. Nykyisin hiililläkävelyä harjoitetaan usein esimerkiksi itsetunnon kohottamiseksi ja osoituksena hengen voitosta aineesta. Entisaikaan hiililläkävelyä pidettiin usein yliluonnollisena ilmiönä tai osoituksena uskon voimasta, mutta 1900-luvulla ilmiö opittiin selittämään fysiikan keinoin.
Hiililläkävely on liittynyt erilaisiin uskonnollisiin rituaaleihin. Antiikin Italiassa Hirpi Sorani -papisto käveli Soracte-vuorella tulisen hiilloksen yli. Hiillos symboloi siirtymää elävien maailmasta kuoleman voimien luo.
Tulisilla hiilillä on mahdollista kävellä ilman suurta vahinkoa jalkapohjiin, vaikka hiilten lämpötila voi nousta yli 600 celsiusasteen. Se johtuu siitä, että hiilet johtavat huonosti lämpöä, siitä, että jalkapohjan ja hiilten kosketusaika on lyhyt, sekä siitä, että jalkapohjan ja kekäleiden muodosta johtuen vain osa jalkapohjasta on kerrallaan kosketuksissa hiilten kanssa. Esimerkiksi neljäntoista askeleen mittaisessa ripeässä hiililläkävelyssä kumpikin jalkapohja koskettaa hiiliä yhteensä vain noin yhden sekunnin ajan. Jalkapohjien ei tarvitse olla kosteita tai känsäisiä kävelyn onnistumiseksi vammoitta, mutta se saattaa auttaa. Juoksemista hiilien yli ei suositella. Tärkeää on kävellä ripeästi, ja myös hiilten lämpötila vaikuttaa onnistumiseen.
Aiheesta muualla

Tulikävely Skepsis. Viitattu 6.9.2013.
Husqvarna SMR

Husqvarna SMR on Husqvarna Motorcyclesin valmistama moottoripyörä kilpailukäyttöön. Sen moottoritilavuus on 125–660 cm3. SMR-pyörään on saatavana erilaisia keulaputkia, ohjaustankoja, tehoputkistoja ja luistokytkimiä. Husqvarna SMR on nelitahtinen.
Höyrykupu

Höyrykupu on höyryveturikattilan yläpuolinen laajennusosa, johon sijoitetaan muun muassa valtaventtiili, joissakin vetureissa varoventtiilit sekä toisinaan myös viheltimet.
Joskus höyrykupu yhdistetään hiekkakupuun rakentamalla yhteinen peitekupu, jollainen on muun muassa Hr1-, Tr1- ja PT-4-vetureissa, molemmissa säilyneissä 1 000 mm Krauss-vetureissa sekä HKR 3-, 4- ja 5 -vetureissa.
Hr 1 1003 -veturin esittelyä varten halkaistu höyrykupu Haapamäen höyryveturipuistossa
Hopeaheinä

| Hopeaheinä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Hopeaheinät Corynephorus
Laji::  canescens
Kaksiosainen nimi
 Corynephorus canescens  (L.) P.Beauv. 
Katso myös
   Hopeaheinä Wikispeciesissä   Hopeaheinä Commonsissa 
Infobox OKNimi-testi OK: 
Hopeaheinä eli mätäshopeaheinä (Corynephorus canescens) on heinäkasvien (Poaceae) heimoon, hopeaheinien (Corynephorus) sukuun kuuluva kasvilaji. Se on monivuotinen ja yleisesti ottaen matalakasvuinen heinälaji.
Hopeaheinä on kasvutavaltaan mätästävä, ja sen muodostamat mättäät ovat tiiviitä ja yleisväritykseltään kalvaan harmaanvihreitä. Korret voivat kasvaa 30 cm korkeiksi, ja lehdet ovat nauhamaisen kapeita. Nuoret lehtitupet ovat purppuranpunaisia, mutta ne muuttuvat vanhetessaan harmaanruskeiksi. Suurimpaan osaan mättäiden varsista muodostuu kukinto, joka on pienehkö röyhy. Röyhyn tähkylät ovat kaksikukkaisia ja sivuiltaan tasaisia. Kussakin tähkylässä on myös kaksi vaaleaa vihnettä. Hopeaheinä kukkii heinä–elokuussa. Kukinta-aikaan röyhyt ovat avoimia, mutta kukinnan jälkeen röyhyt ovat supussa.
Hopeaheinä kasvaa kuivilla ja hiekkaisilla kasvupaikoilla, etenkin rantadyyneillä ja merenrantahietikoilla. Suomessa hopeaheinää on tavattu paikoin Etelä-Suomesta, lähinnä Kaakkois-Suomesta Ruotsissa hopeaheinä on yleinen etelässä Hallandista Gotlantiin.